**НАЦРТ**

На основу члана 36. и члана 87. Статута града Градишка (“Службени гласник општине Градишка” број 4/17, „Службени гласник града Градишка” број 5/19,), Скупштина града Градишка на сједници одржаној \_\_\_\_\_\_\_\_\_\_2023. године донијела је:

**О Д Л У К А**

**о измјенама Програма борачко-инвалидске заштите и**

**заштите цивилних жртава рата за 2023. годину**

**I**

У Програму борачко-инвалидске заштите и заштите цивилних жртава рата за 2023. годину („Службени гласник града Градишка“ број 04/21) у тачки 1. иза ријечи „Буџетом града Градишка, за борачко инвалидску заштиту и заштиту цивилних жртава рата укупно је предвиђено“, број „390.000,00 КМ“ замјењује се бројем „400.000,00 КМ“.

У наставку у тачки 1. Програма број „197.000,00 КМ“ замјењује се бројем „207.000,00 КМ“.

У наставку у тачки 1. послије ријечи „Помоћи корисницима и другим носиоцима борачко инвалидске заштите “ број „197.000,00 КМ“, замјењује се бројем „207.000,00 КМ“.

**II**

У тачки 2. у број „197.000,00 КМ“ замјењује се бројем „207.000,00 КМ“.

У тачки 2. у дијелу који се односи на рјешавање стамбених питања број „127.000,00 КМ“, замјењује се бројем 137.000,00 КМ.

**III**

Ова одлука ступа на снагу 8 (осам) дана од објављивања у „Службеном гласнику града Градишка“.

Број:\_\_\_\_\_\_\_\_\_\_ /23

Датум:\_\_\_\_\_\_\_\_\_\_\_године

Г р а д и ш к а

ПРЕДСЈЕДНИК

СКУПШТИНЕ ГРАДА

Миленко Павловић

**Образложење**

Одлуке о измјенама Програма борачко-инвалидске заштите и

заштите цивилних жртава рата за 2023. годину

**ПРАВНИ ОСНОВ**

На основу члана 36. i члана 87. Статута града Градишка (“Службени гласник општине Градишка” број 4/17, „Службени гласник града Градишка” број 5/19,).

**РАЗЛОЗИ ЗА ИЗМЈЕНУ**

Програмом је планиран укупни буџет за борачко-инвалидску заштиту у износу од 390.000,00 КМ. Овом измјеном средства се повећавају за 10.000,00 КМ, то јесте на износ од 400.000,00 КМ. Од наведеног износа планирано је да се за буџетску ставку под контом 416 000 – Дознаке на име социјалне заштите које се исплаћују из буџета Републике, општина и градова, планира износ од 207.000,00 КМ, а не 197,000 КМ како се претходно планирало.

Разлози повећања се односи на износ намјењен за реализацију Програма борачко инвалидске заштите. У дијелу који се односи на Рјешавање стамбених питања износ планиран од 127.000,00 КМ повећава се на 137.000,00 КМ. Разлог је тај што се на конкурс пријави много више лица који имају потребу за новчану помоћ, а средстава је недовољно, па би овим повећањем удовољили већем броју захтјева. Претходне године је утрошено 133.600,00 КМ на рјешавање стамбених питања, а разматрано је 342 захтјева, а ове године је укупно разматрано 346 захтјева и утрошено 136.500,00 КМ, а планиран је мањи износ него претходне године, те због тога је ово повећање оправдано .

**ПРИЈЕДЛОГ**

Из горе наведених разлога молимо да се Одлука о измјенама Програма борачко-инвалидске заштите и заштите цивилних жртава рата за 2023. годину усвоји у предложеном тексту.

OБРАЂИВАЧ:

Одјељење за бор.-инв. заштиту

                                                                                                                ПРЕДЛАГАЧ:

      НАЧЕЛНИК ОДЈЕЉЕЊА                                                           ГРАДОНАЧЕЛНИК

             Дарко Десанчић                                                                         Зоран Аџић